पाएं अपने शहर की ताज़ा ख़बरें और फ्री ई-पेपरडाउनलोड करें
उपायुक्त अनन्य मित्तल के निर्देशानुसार जिला अंतर्गत कालाबाजारी एवं मुनाफाखोरी रोकने के उद्देश्य से गठित उड़नदस्ता टीम द्वारा मुख्यालय शहर चाईबासा एवं नगरपरिषद क्षेत्र चक्रधरपुर सहित सभी प्रखंडों में संचालित प्रतिष्ठानों, दुकानों, जन वितरण की दुकानों की जांच की गई।
नियुक्त इंसीडेंट कमांडर यथा प्रखंड विकास पदाधिकारी अंचलाधिकारी, थाना प्रभारी के आपसी सामंजस्य से आवश्यक वस्तु अधिनियम के सुसंगत धाराओं के तहत निर्गत अनुदेश का अनुपालन सुनिश्चित करने हेतु क्षेत्रवार संचालित खाद्य पदार्थ, किराना, फल,राशन डीलर के दुकानों में उपलब्ध स्टॉक का अवलोकन करते हुए सामग्री को वर्तमान में बेचे जा रहे मूल्य की जानकारी ली गई एवं इससे संबंधित सूचना पट्ट दुकान के आगे अधिष्ठापित करने हेतु निर्देशित किया गया। इस आशय में विस्तृत जानकारी देते हुए उपायुक्त ने कोरोना से बचाव एवं इसकी रोकथाम हेतु सरकार के निर्देश पर लागू स्वास्थ्य सुरक्षा सप्ताह के अंतर्गत जिले में कुछ पाबंदियां लागू की गई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn